## **[Thirrja për propozime “Rrjetet e Qyteteve” nga Programi CERV, e hapur deri më 1](https://integrimievropian.rks-gov.net/thirrja-per-propozime-per-promovimin-e-barazise-gjinore-nga-programi-cerv-e-hapur-deri-me-29-shkurt/)8 prill**

Në kuadër të Programit të BE-së “Citizens, Equality, Rights and Value – CERV” (“Qytetarët, Barazia, Të Drejtat dhe Vlerat”) është hapur thirrja Networks of Towns (Rrjetet e Qyteteve) që synon rritjen e shkëmbimeve midis qytetarëve të vendeve të ndryshme për të nxitur mirëkuptimin, tolerancën dhe ndjenjën e identitetit evropian.

Kjo nismë fokusohet në inkurajimin e diskutimeve për çështje kritike si ndryshimet klimatike, qëndrueshmërinë mjedisore dhe migrimin, duke promovuar bashkëpunimin dhe shkëmbimin e praktikave më të mira midis qyteteve.

Subjektet e pranueshme për këtë thirrje përfshijnë komunat, organet rajonale dhe organizatat jofitimprurëse të themeluara në Shtetet Anëtare të BE-së ose në shtetet pjesëmarrëse në program. Kjo mundësi është krijuar për të mbështetur projekte që mund të kenë ndikim domethënës në komunitetet lokale dhe të kuptuarit e tyre të vlerave dhe sfidave evropiane.

Afati i fundit për dorëzimin e propozimeve është data 18 prill 2024.

Për informata më të detajuara në lidhje me kriteret e pranueshmërisë, procedurat e aplikimit dhe prioritetet tematike, palët e interesuara inkurajohen të vizitojnë Portalin zyrtar të Financimit dhe Tenderëve të BE-së: <https://shorturl.at/pvBD1>.

Thirrja Rrjetet e Qyteteve është pjesë e Programit CERV, instrument i BE-së i krijuar për të mbrojtur dhe promovuar të drejtat themelore, barazinë dhe sundimin e ligjit. Programi CERV mbështet një gamë të gjerë aktivitetesh që synojnë të angazhojnë qytetarët në procesin demokratik, të rrisin përfshirjen sociale dhe të nxisin ndjenjën e përkatësisë evropiane.

Nëpërmjet mundësive të financimit si Rrjetet e Qyteteve, CERV mëton të fuqizojë qytetarët dhe organizatat për të kontribuar drejt një BE-je më demokratike, të barabartë dhe gjithëpërfshirëse. Republika e Kosovës ka nënshkruar marrëveshjen me Bashkimin Evropian për pjesëmarrjen e Kosovës në CERV në dhjetor të vitit 2023.